கேள்வி: மீ. ப. சோமு - வாழ்க்கைக் குறிப்பு பற்றி தகவல் சொல்.
பதில்: சோமு திருநெல்வேலி மாவட்டம் மீனாட்சிபுரம் கிராமத்தில் பிறந்தவர். கோவில் தேவார ஓதுவார்கள் மரபில் தோன்றியவர். இளமையில் வாய்ப்பாட்டுடன் வீணையும் சாரங்கியும் பயின்றார். சென்னை பல்கலைக்கழகம் கீழ்த்திசையியல் படித்து வித்வான் பட்டம் பெற்றவர். டி. கே. சிதம்பரநாத முதலியார்யுடனான தொடர்பு மூலம் இலக்கியத்தில் ஈடுபாடு கொண்டார். இவர் புதுமைப்பித்தன் நண்பர். 1938ல் ஆனந்த விகடன் நடத்திய சிறுகதைப் போட்டியில் வெற்றிபெற்றார். அவர் 1946ல் ''இளவேனில்'' என்ற அவரது கவிதைத் தொகுப்பு வெளியானது. அக்கவிதைத் தொகுப்பு மாநில அரசின் விருது பெற்றது. 1954 – 56களில் கல்கி (இதழ்) இதழின் ஆசிரியராகப் பணி புரிந்தார். 1958 -60 களில் ''நண்பன்'' என்ற மாத இதழைத் தொடங்கி அதன் ஆசிரியராகப் பணியாற்றினார். நாற்பது ஆண்டுகளுக்கும் மேலாக அகில இந்திய வானொலியில் பணியாற்றி 1981 இல் ஓய்வு பெற்றார். அங்கு தலைமைத் தயாரிப்பாளராகவும் பண் ஆராய்ச்சி ஒருங்கிணைப்பாளராகவும் பணியாற்றினார். இவரது சாகித்தியங்கள் பல வானொலியில் ஒலிபரப்பாயுள்ளன. அவரது பயணக் கட்டுரை ''அக்கரைச்சீமையில் ஆறுமாதங்கள்'' 1962ன் தமிழுக்கான சாகித்திய அகாதமி விருது பெற்றது. அவர் எண்ணற்ற கவிதைகள், சிறுகதைகள், புதினங்கள், நாடகம், ஆய்வுக் கட்டுரைகள், பயணக் கட்டுரைகள் மற்றும் இசை ஆய்வுக் கட்டுரைகளும் எழுதியுள்ளார். தமிழ்க் கலைக்களஞ்சியம் (நூல்) இவரது பங்களிப்பு குறிப்பிடத்தக்கது. சோமு 1999ல் மரணமடைந்தார்.[http://www.sahitya-akademi.gov.in/old_version/awa10320.htm#tamil Tamil Sahitya Akademi Awards 1955-2007] சாகித்திய அகாதமி Official website.
கேள்வி: மீ. ப. சோமு - விருதுகளும் பட்டங்களும் குறித்து விரிவாக சொல்லுங்கள்.
பதில்: *சாகித்திய அகாதமி விருது - பயணக்கட்டுரை: ''அக்கரைச்சீமையில் ஆறுமாதங்கள்''. *தமிழக அரசு விருது - கவிதைத் தொகுப்பு: ''இளவேனில்''. *இசைப்பேரறிஞர் விருது, 1980. வழங்கியது: தமிழ் இசைச் சங்கம், சென்னை. * பல்கலை வித்தகர், தருமை ஆதீனம்[https://s-pasupathy.blogspot.com/2022/10/2259-332.html சங்கீத சங்கதிகள்], கல்கி * முத்தமிழ்ச் செல்வர், யாழ்ப்பாணம் ஆதீனம்